Ainu Palmun valo- ja ääniteos *Pink Caravan* muutti muun muassa Kansallisteatterin julkisivun vaaleanpunaiseksi (2013).
Valosuunnittelijoiden Rölli Ridanpää ja Tero Laine valoteos *Light Pipes* Senaatintorilla. Kupariputkista ja hehkulampuista koostuva teos kuvaa kaupunkimaisemaa. Teoksessa on kaksitoista venttiiliä, joilla yleisö voi säätää lamppujen kirkkautta. Säätäjien yhteistoiminnasta riippuu, pimeneekö kaupunki vai loistaako se kirkkaana (2017).
Valoteos *Lyhtypuisto* oli ripustettu Koulupuistikkoon. Lyhtyjen tekemisestä vastasivat Aalto yliopisto, Aleksis Kiven peruskoulu, Kallion lukio ja Helsingin kuvataidelukio (2018).
Libanonilais-palestiinalaisen kuvataiteilija Alaa Minawin neonvaloteos *My light is your light...* muistuttaa sodan seurauksista kuvaamalla pakomatkalla olevaa pakolaisperhettä. Teos oli esillä Kasarmitorilla (2018).
Kineettinen valoteos *Whale Ghost* Töölönlahden puistossa. Noin 18 metriä pitkä teos liikahtelee vienosti tuulessa katsojien yläpuolella. *Whale Ghost* saattaa olla sukupuuttoon kuolleen lajin viimeiseksi jääneen yksilön haamu – teos tuo mieleen isojen merinisäkkäiden luurangot. Sen tarkoitus on saada katsoja ajattelemaan luonnon monimuotoisuutta ja lajikatoa ja ihmiskunnan vaikutusta niihin. Teoksen on luonut Pitaya, ranskalainen David Lesortin ja Arnaud Giroudin perustama studio (2023).
Tšekkiläisen Maxim Velčovskýn installaatio *The Physical Possibility of Death in the Mind of Someone Living* kuvaa Ukrainan sodan aiheuttamaa tuhoa siviilien omaisuudelle. Installaation autot olivat omistajilleen tärkeitä, ja ne ovat tuhoutuneet täydellisesti. Kuvassa on palaneena Tetyanan Mini Cooper S, jonka hän oli saanut lahjaksi vanhemmiltaan. Se oli hänen ensimmäinen autonsa ja hänelle kovin rakas. Auto tuhoutui sillä aikaa, kun Tetyana oli perheensä kanssa sotaa paossa muutaman kuukauden. Autosta jäi omistajalleen vain avaimet. – Velčovskýn installaatio on Prahan Signal-festivaaleille 2022 valmistunut tilausteos (2023). Nimi viittaa Damien Hirstin teokseen.
**Lux Helsinki** on Helsingissä vuosittain tammikuun alussa järjestettävä valotaidetapahtuma. Se on järjestetty vuodesta 2009 lähtien. Tapahtuman perustivat Helsingin kaupunki ja Helsingin Energia. Tapahtuman taiteellinen johtaja on vuodesta 2023 alkaen valotaiteilija Juha Rouhikoski. Aiempina taiteellisina johtajina toimivat Teatterikorkeakoulun valosuunnittelun professori Markku Uimonen ja valosuunnittelija ja teatterikonsultti Ilkka Paloniemi .

Lux Helsingin valotaideteokset ovat muodoltaan ja esitystavaltaan moninaisia. Teoksissa voi olla esimerkiksi rakennusten valaisua muuttuvin värein, videoprojisointia ja musiikkia, kineettisiä valotaideteoksia ja installaatioita. Teoksia toteuttavat suomalaiset ja kansainväliset taiteilijat. Teosten tapahtumapaikat keskittyvät kaupungin keskustan alueelle. Valoteokset ovat nähtävillä yleensä noin klo 17–22 välisenä aikana ja osaan teoksista voi tutustua koko pimeänä vuorokaudenaikana. Valotaidetapahtuma on maksuton. Teoksiin voi tutustua joko omatoimisella kävelyretkellä tai opastetulla kävelykierroksella.

Teokset
-------

### 2009–2010

Vuonna 2009 Senaatintorilla esitettiin Mikki Kuntun teos *Valon vuodenaika*. Myös seuraavana vuonna esitetyt teokset olivat Kuntun, Eduskuntatalo oli teoksen *Oratoribus* näyttämönä ja teos *Heijastuksia* esitettiin Senaatintorilla.

### 2011

Tapahtuman teokset olivat Mikki Kuntun *Armo* Senaatintorilla, Tülay Schakirin *Hyvä valo – Paha valo* Kaisaniemen puistossa, ruotsalaisen Per Sundin *Soul of Suomi* Eduskuntatalolla ja saksalaisen Martin Kuhnin *Helsinki 100 Years* Unioninkadulla. Ohjelmassa oli myös Tulisirkus Walkean esitys ja saksalaisen valokuvaaja Ralph Larmannin valokuvanäyttely *Stage Emotions*.

### 2012

Vuoden 2012 teoksia olivat Matti Jykylän liikkuva ja valaistu jättiläiskokoinen Rubikin kuutio *rubix xpress* Senaatintorilla, Mikko Hynnisen ja Daniel Cantyn teos *Operator* Musiikkitalolla ja Juha Rouhikosken *Muuttuvia maisemia* -videoprojisointi Finlandia-taloon. Hesperian puistosta tuli tapahtuman ajaksi *Lantern Park* – puisto, jossa oli useiden eri taiteilijoiden tekemiä valaisimia tai lyhtyjä. Myös Tulisirkus Walkea esiintyi puistossa. Kauimmaksi näkyvin oli Jukka Huitilan Stadionin torniin suunnittelema *Variant Spectrum.*

### 2013

Vuonna 2013 teoksia nähtiin yhteensä 13. Jukka Huitila toteutti vuoden 2012 Stadionin tornin teoksestaan uuden version nimellä *Variant Spectrum 2*. Teatterikorkeakoulun opiskelijoiden liikkuva valoteos, *Lux Ratikka* kierteli kaupungin ydinkeskustassa. Tapahtumassa vieraili yli 100 000 kävijää.

#### Pink Caravan

Valotaiteilija Ainu Palmu valaisi viitenä iltana aina eri rakennuksen vaaleanpunaisella värillä. Karavaanin seuraava valaistuskohde ilmoitettiin vasta edellisenä iltana. Palmun valo- ja ääniteos aloitti kierroksensa Kansallisteatterista. Karavaani nähtiin seuraavina päivinä Rautatieasemalla, Kaisa-talolla, Kaisaniemen kasvitieteellisessä puutarhassa sekä Suomen Pankin päärakennuksella. Teoksen nimi oli *Pink Caravan*.

#### Linear Array

Linear Array oli valosuunnittelija Heikki Paasosen ja valosuunnittelija Jani-Matti Salon valoteos Kiasman julkisivussa. Loistevalaisimet korostivat Kiasman ja myös Sanomatalon arkkitehtuuria. Teoksen valaisimet olivat kierrätysmateriaalia.

#### Emergence

Tuomiokirkko on videoprojisointialustana valo- ja ääniteoksessa *Emergence*, jonka loi saksalainen taiteilijapari Casa Magica eli Friedrich Förster ja Sabine Weissinger.

### 2014

Kuudennessa Lux Helsingissä 4.–8.1.2014 valoteoksia nähtiin 11 tapahtumapaikassa. Osana tapahtumaa järjestettiin ensimmäistä kertaa valotaiteen näyttely *Lux IN* Kaapelitehtaan Merikaapelihallissa. Helsingin keskustassa nähtiin 11 valoteosta, Kaapelitehtaalla 19 valoteosta ja Hesperian puiston *Lantern Parkissa* yli 150 lyhtyä. Vuoden 2014 tapahtumapaikkoja olivat Kaapelitehtaan ja Hesperian puiston lisäksi Senaatintori, Uusi ylioppilastalo, Kansalaistori, Musiikkitalo, Hakasalmen huvila, Kansallismuseo, VR:n makasiini ja Kansallisoopperan amfi. Lisäksi raiteilla kulki jo toista kertaa Lux Ratikka.

Tapahtumassa vieraili noin 150 000 kävijää. Tulisirkus Walkean esityksiä Kansalaistorilla seurasi viitenä päivänä reilut 10 000 katsojaa. *Lux IN* -näyttelyssä vieraili noin 6 000 kävijää.

#### Corazón

Espanjalainen muotisuunnittelija Agatha Ruiz de la Prada ja tuotanto- ja suunnittelutoimisto D-Facto toteuttivat Senaatintorille Tuomiokirkon ylätasanteelle teoksen *Corazón*, joka valaisi myös Tuomiokirkon. Teos oli nähty aikaisemmin Ranskan Lyonin Fête des Lumières -valotapahtumassa vuonna 2012.

#### Urban Flipper

Ranskalaisen CT Light Conceptin teos *Urban Flipper* muutti Uuden ylioppilastalon julkisivun jättimäiseksi flipperiksi, jossa oli mukana myös ääni. Yksi katsoja kerrallaan pääsi pelaamaan flipperiä sen edessä olleen ohjaimen avulla. Teos nähtiin ensimmäisen kerran Ranskan Lyonin Fête des Lumières -valotapahtumassa vuonna 2011.

### 2015

Seitsemättä kertaa 4.–8. tammikuuta 2015 järjestetty Lux Helsinki keräsi Helsingin keskustaan yli 200 000 kävijää. Fire Circus Walkean tuliesityksiä Senaatintorilla seurasi viitenä päivänä noin 28 000 katsojaa. Teoksia oli esillä 17 kappaletta 13 tapahtumapaikassa. Valofestivaalin taiteellisena johtajana toimi Ilkka Paloniemi ja teknisenä johtajana Matti Jykylä ja teknisestä tuotannosta vastasi Sun Effects Oy.

* Miika Riikonen: Nikolainkirkko – Helsingin tuomiokirkko
* Fire Circus Walkea: Fire Circus Walkea – tulisirkus Senaatintorilla
* Petri Tuhkanen: Sinisten välissä – Torikortteleissa
* Anniina Veijalainen: Suojaväri/Camouflage – Torikortteleissa
* Ville Mäkelä: Vladimir – Torikortteleissa
* Mader Wiermann: shift – heijastettuna Helsingin yliopiston Porthaniaan
* Useita tekijöitä: Lantern Park – Helsingin yliopisto, Topelia
* Antonin Fourneau: Water Light Graffiti – Rautatieaseman Postihalli
* Immanuel Pax: Enimmäkseen hyvä näkyvyys – Sanomatalon Mediatorilla
* Kinsei & Aake Otsala: Time Lapse Plant – Kansalaistorilla
* WhiteNight Lighting: Yötön yö – Musiikkitalossa
* ACT Lighting Design & Odeaubois: OVO – Hakasalmen huvilan takapihalla
* Jürgen Albrecht & Isabelle Mars: Universalis Helsinki – Kansallismuseon Halkopihalla
* Ishmail Sandstroem: Mandala – Kansallismuseon Linnanpihalla
* Lighting Design Collective Helsinki: Anonymous – heijastettuna Finlandia-talon seinään
* Useita tekijöitä: Unikuvia – Annantalossa
* Jasper Leonard Kühn: One Minute of Fame – päivittäin paikkaa vaihtanut teos nähtiin Keskuskadulla, Narinkkatorilla, Mannerheiminaukiolla, Rautatientorilla sekä Annantalolla.

### 2016

Caitlind r.c. Brown & Wayne Garrett: CLOUD (2016)
Kahdeksannessa Lux Helsingissä 6.–10. tammikuuta 2016 nähtiin 16 valoteosta 12 tapahtumapaikassa. Teknisestä tuotannosta vastasi Shader Oy, Sun Effects Oy ja Bright Finland. Tapahtuma kehittyi monipuolisemmaksi kaupunkifestivaaliksi. Katuruokaa oli saatavilla Senaatintorilta ja kävelykaduksi muuttuneelta Annankadulta. Lisäksi 19 ravintolaa tai kahvilaa olivat räätälöineet yleisölle festivaalitarjouksia. Maksuton oheisohjelma sisälsi muun muassa klubeja yhteistyössä Radio Helsingin kanssa, valoaiheisen paneelikeskustelun, valoaiheisten lyhytelokuvien näytöksen, työpajoja, oheisteoksia sekä neljällä kielellä (suomi, ruotsi, englanti ja venäjä) opastettuja, ilmaisia kävelykierroksia päivittäin. Tapahtuman yleisömäärä miltei kaksinkertaistui edellisvuodesta, nyt kävijöitä oli yli 400 000 ja pelkästään päätöspäivänä sunnuntaina yli 200 000.

* Sun Effects: Candy House – Ateneumin julkisivussa
* Jarmo Vellonen, Marikki Hakola, Epa Tamminen & Jone Takamäki: Frontiers – Ateneumin sisäpihalla
* Kai van der Puij: 11,5 Hz – Ateneumin 3. kerroksen tasanteella
* Rémi Brun: Loopy Lou – Helsingin yliopiston Porthanian edessä
* Shader: Megamap – heijastettuna Tuomiokirkon tapuliin
* Useita taiteilijoita: Ilon kuvia – heijastettuna Tuomiokirkkoon
* Alexander Reichstein: He olivat täällä – Sofiankadulla
* Antti Pussinen & Martta-Kaisa Virta: Medicine City – Esplanadin lavalla
* TILT: Lampounette – Esplanadin puistossa
* Nathalie Chambart: Nowhere – Erottajan paviljongin katolla
* Useita taiteilijoita: Lantern Park – Vanhassa kirkkopuistossa
* Kari Kola: Color Park – Vanhassa kirkkopuistossa
* Kalle Mustonen: An' She Said Yeah – Bar Loosen ikkunassa
* Caitlind r.c. Brown & Wayne Garrett: CLOUD – Annankadun ja Kalevankadun risteyksessä
* Immanuel Pax: Maailma jossa elämme – Annantalon julkisivussa
* Useita taiteilijoita: Valoleikkipuisto – Annantalossa

Lähteet
-------

* Tapahtuman www-sivut, valokuvia ja videokuvaa teoksista eri vuosilta.

### Viitteet

1. ↑  Teokset ja tekijät. Light Pipes  2017. Helsingin kaupunki.  Arkistoitu 6.1.2017. Viitattu 6.1.2017.
2. ↑  Lyhtypuisto  2018. Helsingin kaupunki.  Arkistoitu 3.7.2018. Viitattu 3.7.2018.
3. ↑  My light is your light...  2018. Helsingin kaupunki.  Arkistoitu 3.7.2018. Viitattu 3.7.2018.
4. ↑  Lux Helsinki tuo valotaidetta kaupunkiin tällä viikolla  5.1.2023. Helsingin kaupunki. Viitattu 8.1.2023.
5. ↑  Pitaya (FRA) – Whale Ghost (Teoksen kuvaus Lux Helsingin sivulla)  2023. Lux Helsinki. Viitattu 8.1.2023.
6. 1 2  Tiikkaja, Samuli: Sodan seuraukset esillä Helsingissä *Helsingin Sanomat*.  5.1.2023. Viitattu 8.1.2023.
7. ↑  Maxim Velčovský (CZE) – The Physical Possibility of Death in the Mind of Someone Living (Teos Lux Helsingin sivulla)  2023. Lux Helsinki. Viitattu 8.1.2023.
8. ↑  Autio, Milla: Lux Helsingin ajan Baanalla liikkuu valo ja keskustassa on pinkit paikat.  *Helsingin Sanomat*, 4.1.2013.  Sanoma News. Artikkelin verkkoversio. Viitattu 5.1.2013.
9. ↑  Näyttelyt ja ohjelmisto / Kiasma-teatteri / LUX Helsinki (Arkistoitu – Internet Archive)
10. ↑  Autio, Milla: Valoanimaatiot maalaavat Helsingin.  *Helsingin Sanomat*, 4.1.2013.  Sanoma News. Artikkelin verkkoversio. Viitattu 5.1.2013.
11. ↑  Lux Helsinki -valofestivaali huipentuu – muutamassa tunnissa jo yli 200 000 kävijää  10.1.2016. Yle Uutiset. Viitattu 11.1.2016.

Aiheesta muualla
----------------

* Kuvia tai muita tiedostoja aiheesta **Lux Helsinki** Wikimedia Commonsissa